
Paul Kerese mälestusmärgi

tasuta omandamine Narva linnale
1. ASJAOLUD JA MENETLUSE KÄIK

SA Kerese Mälestusmärk pöördus 21.06.2016 Narva Linnavalitsuse poole taotlusega Paul Kerese mälestusmärgi bilansilise maksumusega 55 467 eurot üleandmiseks Narva linnale.
Narva Linnavolikogu 25.09.2014 otsusega nr 123 otsustati osaleda Sihtasutuse Kerese Mälestusmärk asutamisel. SA Kerese Mälestusmärk asutajaks olid Narva linn asukohaga Peetri plats 5, 20308 Narva, Eesti Vabariik, registrikood 75008485, ja Aleksandr Brokk elukohaga Eesti Vabariik, isikukood 35801252213.

Sihtasutuse eesmärk oli Narvas Paul Keresele pühendatud mälestusmärgi paigaldamine, tunnistamaks maailma taseme malemeistri saavutusi ja tema panust Narva linna tuntuse suurendamisse.
Sihtasutus moodustati ainult mälestusmärgi valmistamise ja püstitamise ajaks ning pärast selle eesmärgi täitmist lõpetab sihtasutus oma tegevuse. 
Narva Linnavalitsuse 08.10.2014 korraldusega nr 1128-k „Sihtasutuse Kerese Mälestusmärk asutajaõiguste teostaja ja nõukogu liikmete määramine ning asutamislepingu ja põhikirja eelnõu kooskõlastamine“ kooskõlastatud Sihtasutuse Kerese Mälestusmärk põhikirja § 9 punkti 9.7 alusel mälestusmärk antakse koheselt üle Narva linna omandisse peale kasutusse võtmist.
Seoses sellega, et kõik Paul Kerese mälestusmärgi püstitamisega seotud tööd on tehtud vastavalt projekti nõuetele, projekti eesmärk on saavutatud ja Paul Kerese mälestusmärk on paigaldatud projektiga määratud asukohta, soovib SA Kerese Mälestusmärk üle anda Paul Kerese mälestusmärgi Narva linnale.

Narva Linnavolikogu 26.02.2015 määruse nr 5 „Narva Linnavalitsuse Arhitektuuri- ja Linnaplaneerimise Ameti põhimäärus“ § 16 lõike 2 punkti 1 alusel on Narva Linnavalitsuse Arhitektuuri- ja Linnaplaneerimise Ameti linnamajandusosakonna varade teenistuse ülesanneteks muu hulgas osalemine linnavara valdamist, kasutamist, käsutamist ja omandamist, maa munitsipaliseerimist, munitsipaalmaale hoonestusõiguse seadmist ja vara peremehetuks tunnistamist puudutavate Linnavolikogu ja Linnavalitsuse õigusaktide väljatöötamises.

Küsimus oli arutusel Narva Linnavalitsuse linnavarakomisjoni koosolekul 29.06.2016 (protokoll nr 9), kus otsustati: 

1. Nõustuda SA Kerese Mälestusmärk taotlusega Paul Kerese mälestusmärgi üleandmiseks Narva linnale.
2. Narva Linnavalitsuse Arhitektuuri- ja Linnaplaneerimise Ametil esitada Paul Kerese mälestusmärgi üleandmise küsimus Narva Linnavalitsuse istungile sellekohase korralduse vastuvõtmiseks.

3. Pärast Paul Kerese mälestusmärgi Narva linnale tasuta üleandmist võtta Narva Linnavalitsuse Arhitektuuri- ja Linnaplaneerimise Ametil nimetatud vara oma bilanssi.
Vastavalt Narva Linnavolikogu  21.06.2005. a määrusega nr 20/57 kinnitatud “Linnavara eeskirja” §-le 35 viis Arhitektuuri- ja Linnaplaneerimise Amet SA Kerese Mälestusmärk raamatupidamisandmete põhjal läbi tasuta üleantava vara hindamise. Mälestusmärgi valmistamise ja paigaldamise kulud moodustasid 55 467 eurot.
Edaspidi ei ole täiendavaid kulusid mälestusmärgi ülalpidamisel ette näha.
2. ÕIGUSLIKUD ALUSED
Tulenevalt kohaliku omavalitsuse korralduse seaduse § 22 lg 1 p-st 6 kuulub linnavara valitsemise korra kehtestamine linnavolikogu ainupädevusse.

Vastavalt Narva Linnavolikogu  21.06.2005. a määrusega nr 20/57 kinnitatud “Linnavara eeskirja” (edaspidi nimetatud Eeskiri) §-le 32 linnavara omandatakse tulenevalt linna elanike huvidest ja  Eeskirja § 33 lg 2 kohaselt on linnavara omandamise viisideks linnale vara pärandamine ja kinkimine. 
Eeskirja § 35 kohaselt kui asjaga seotud varalised õigused on oluliselt väiksemad kaasnevatest kohustustest võtab linnale tasuta üleantavate asjade ja varaliste kohustuste osas otsuse vastu linnavolikogu. Tasuta üleantava vara hindamise korraldab Arhitektuuri- ja Linnaplaneerimise Amet.

3. Otsus

3.1. Omandada tasuta Narva linnale Sihtasutuselt Kerese Mälestusmärk (registrikood 90012923) Paul Kerese mälestusmärk maksumusega 55 467 eurot.
3.2. Narva Linnavalitsuse Arhitektuuri- ja Linnaplaneerimise Ametil korraldada punktis 3.1. nimetatud vara tasuta üleandmise lepingu sõlmimine ning tasuda vara üleandmisega seotud kulud (notari tasu ja riigilõiv).
3.3. Volitada Narva linnapead Tarmo Tammiste’t allkirjastama Narva linna nimel punktis 3.2. nimetatud notariaalselt tõestatud leping.
4. Rakendussätted

4.1. Narva Linnavalitsuse Arhitektuuri- ja Linnaplaneerimise Ametil teha käesolev otsus teatavaks SA-le Kerese Mälestusmärk (registrikood 90012923)
4.2. Korraldus  võib vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest

4.3. Korraldus jõustub seadusega sätestatud korras. 

Tarmo Tammiste  

